2022 4 21
LT
Europos Sąjungos oficialusis leidinys
C 167 A/9
I PRIEDAS ĮPRASTINĖS PAREIGOS
Visose institucijose atliekamos pareigos Lingvistų asistentai dirbs daugiakalbėje aplinkoje ir turės atlikti įvairias pareigas, pavyzdžiui: 1. padėti lingvistams, vertėjams ir (arba) teisininkams lingvistams atlikti su vertimu, įskaitant itin svarbų ar slaptą vertimą, teksto peržiūra ir galutiniu jo sutvarkymu susijusį darbą: rengti dokumentus kolektyvo vartojama kalba, atlikti terminologinį darbą, atlikti pirminį ir galutinį tekstų tvarkymą, kad jie atitiktų formalius, techninius ir formato kokybės standartus; 2. vykdyti pareigas naudojant vertimo priemones, tekstų tvarkymo programinę įrangą, kompiuterizuoto vertimo priemones, biuro taikomąsias programas ir kitas turimas IT priemones; 3. padėti lingvistams, vertėjams ir (arba) teisininkams lingvistams naudotis IT priemonėmis; 4. padėti rengti praktinius mokymus ir skyriaus vidaus mokymus, integruoti naujus kolegas, kurti ir testuoti IT priemones; 5.
tvarkyti dokumentus: reaguoti į telefonu ir e. paštu gaunamus prašymus, tvarkyti ir apdoroti vertimo užsakymus, klasifikuoti dokumentus bei korespondenciją ir imtis su jais susijusių veiksmų, siųsti informaciją ir dokumentus laisvai samdomiems vertėjams, bendrauti su vidaus ir išorės klientais; 6. tvarkyti lingvistinę informaciją ir dokumentus: atlikti teisinių ir kitų informacinių dokumentų, pavadinimų, tekstų ir (arba) šablonų paiešką duomenų bazėse; kelti dokumentus į duomenų bazes, serverius ir interneto svetaines; tvarkyti lingvistinius ir dokumentinius išteklius, pildyti vertimo atmintis nauju turiniu ir jas atnaujinti; susirašinėti su nacionaliniais ekspertais ir palaikyti ryšius su paslaugas teikiančiomis bibliotekomis bei išorės partneriais; ieškoti informacijos, ją kaupti ir skleisti; 7. bendradarbiaujant su vertėjais arba teisininkais lingvistais nuolat atnaujinti temines vertimo atmintis: tvarkyti sakinių segmentus centrinėje vertimo atmintyje EURAMIS, taisyti gretutinius tekstus ir kt.
ES Taryboje atliekamos papildomos pareigos Taryboje dirbantiems lingvistų asistentams gali reikėti atlikti papildomas pareigas, pavyzdžiui: 1. peržiūrėti 1-ąja kalba parengtus tekstus lyginant jų turinį su kita asistento mokama kalba parengtų dokumentų originalų turiniu arba prireikus padėti atlikti tokį darbą; 2. padėti Tarybos Teisininkų lingvistų darbo grupės pirmininkui konsoliduoti ES valstybių narių pateiktas pastabas, taip pat konspektuoti šios darbo grupės posėdžius; 3. teikti teisininkams lingvistams su turiniu susijusią, organizacinę ir techninę pagalbą: kolektyvo vartojama kalba rengti teisėkūros procedūra priimamus aktus ir atlikti pirminę jų peržiūrą laikantis šablono, kurį kalba, kuria vyksta derybos, parengė už dokumentą atsakingas teisininkas lingvistas.
I PRIEDO pabaiga.
Jei norite grįžti į pagrindinį tekstą, spauskite čia.